La Llei 24/1987, de 28 de desembre, va crear l'Entitat Autònoma del Diari Oficial i de Publicacions de la Generalitat de Catalunya (EADOP), les funcions de la qual s'estableixen en el seu article 3.
L'estructura actual de l'EADOP està establerta en el Decret 139/2009, de 8 de setembre, de reestructuració de l'Entitat Autònoma del Diari Oficial i de Publicacions de la Generalitat de Catalunya, on es defineix l'estructura organitzativa que depèn de la Direcció General de l'Entitat Autònoma del Diari Oficial i de Publicacions.
Posteriorment, la disposició addicional primera del Decret 325/2011, de 26 d'abril, de reestructuració del Departament de la Presidència, va afectar parcialment l'estructura de l'Entitat Autònoma del Diari Oficial i de Publicacions, en suprimir tres unitats, la Unitat de Base de Dades, la Unitat de Logística i Magatzem i la Unitat de Promoció dels Serveis Editorials.
La Llei 2/2007, del 5 de juny, del Diari Oficial de la Generalitat de Catalunya, regula l'edició en suport digital del DOGC com un servei públic d'accés universal i gratuït, lliurement accessible per Internet, dotat de caràcter oficial i plena autenticitat, i amb validesa jurídica.
El Decret 139/2009, de 8 de setembre, de reestructuració de l'Entitat, orientava la seva regulació a les adaptacions tecnològiques necessàries per donar compliment a la Llei 11/2007, de 22 de juny, d'accés electrònic dels ciutadans als serveis públics.
La implantació d'aquest nou model de DOGC va obligar l'EADOP a fer un profund canvi tecnològic i funcional, amb la necessària adequació de l'estructura de l'Entitat a les noves necessitats, i la potenciació de la innovació i les noves tecnologies, tant per garantir el compliment de la Llei 2/2007 com per millorar l'eficàcia de la resta de serveis de l'Entitat.
Aquesta adaptació requereix fer un pas més i fixar una estructura organitzativa més equilibrada i ajustada a les necessitats actuals de l'Entitat, atès el seu caràcter de servei tècnic i mitjà propi de l'Administració de la Generalitat, com de servei públic del DOGC.
Amb aquesta finalitat, la Subdirecció General del Diari Oficial i d'Administració i la Subdirecció General de Publicacions són els òrgans que aglutinen les unitats amb tasques administratives i de publicació oficial i les unitats amb tasques editorials i de difusió i comercialització.
Atès que el contingut del Decret afecta únicament el funcionament intern de l'EADOP i atesa la necessitat que la nova regulació sigui efectiva al més aviat possible per al bon funcionament de l'Entitat, el Decret preveu la seva entrada en vigor l'endemà de la seva publicació.
Atès el que disposa la Llei 26/2010, del 3 d'agost, de règim jurídic i de procediment de les administracions públiques de Catalunya;
Per tot això, a proposta del titular del Departament de la Presidència, i d'acord amb el Govern,
1.1 L'estructura organitzativa que depèn de la Direcció General de l'Entitat Autònoma del Diari Oficial i de Publicacions de la Generalitat la formen els òrgans i les àrees següents:
a) La Subdirecció General del Diari Oficial i d'Administració.
b) La Subdirecció General de Publicacions.
c) L'Àrea de Tecnologies de la Informació i les Comunicacions.
1.2 Cadascun d'aquests òrgans s'estructura en les àrees, serveis i unitats que s'especifiquen en aquest Decret.
Subdirecció General del Diari Oficial i d'Administració
2.1 Corresponen a la Subdirecció General del Diari Oficial i d'Administració les funcions següents:
a) Controlar el procés d'elaboració del DOGC i validar-ne la publicació.
b) Coordinar i supervisar els processos de publicació del DOGC, inclosos els serveis lingüístics.
c) Coordinar l'administració, el règim interior i la gestió dels serveis generals de l'Entitat.
d) Dirigir i supervisar la gestió del pressupost, la comptabilitat, la gestió patrimonial, les compres i les contractacions i impulsar les línies d'actuació que corresponguin per al bon funcionament de l'Entitat.
e) Controlar la tresoreria, fer l'anàlisi dels estats financers i pressupostaris i establir i controlar el sistema de comptabilitat de costos de l'Entitat.
f) Coordinar la preparació de l'avantprojecte de pressupost en col·laboració amb els altres òrgans de l'Entitat.
g) Dirigir i supervisar la gestió dels recursos humans.
h) Controlar la gestió de les compres i la situació dels estocs.
i) Controlar i gestionar els convenis signats amb altres administracions públiques o entitats privades i els encàrrecs de serveis editorials que l'Entitat presta a la Generalitat de Catalunya i altres organismes que en depenen.
2.2 De la Subdirecció General del Diari Oficial i d'Administració depenen els òrgans i les unitats següents:
a) L'Àrea de Contractació, Patrimoni i Documentació.
b) El Servei de Recursos Humans i Règim Interior.
d) L'Àrea de Publicació Oficial.
Àrea de Contractació, Patrimoni i Documentació
A l'Àrea de Contractació, Patrimoni i Documentació li corresponen les funcions següents:
a) Coordinar i tramitar els expedients de contractació i proposar les línies generals d'actuació adequades en aquesta matèria.
b) Assessorar i donar suport jurídic, en matèria de gestió administrativa, als òrgans i unitats de l'Entitat.
c) Elaborar i tramitar els convenis de l'Entitat.
d) Tramitar i gestionar els expedients patrimonials.
e) Dissenyar, dirigir, coordinar i gestionar el sistema de gestió documental i d'administració electrònica.
f) Coordinar els arxius de l'Entitat pel que fa a la seva classificació, avaluació i preservació, així com la definició de l'estructura de l'arxiu digital.
g) Coordinar tota la gestió derivada de la protecció de dades d'acord amb la normativa vigent.
Corresponen al Servei de Recursos Humans i Règim Interior les funcions següents:
a) Gestionar i administrar els recursos humans de l'Entitat, d'acord amb la normativa vigent.
b) Gestionar la modificació de la relació de llocs de treball de l'Entitat.
c) Fer la proposta dels contractes de treball i gestionar la nòmina i les cotitzacions a la Seguretat Social, així com custodiar els expedients del personal.
d) Coordinar i controlar els expedients sobre situacions administratives, règim disciplinari, reconeixement de serveis, vacances, permisos, llicències i altres incidències dels recursos humans de l'Entitat.
e) Elaborar la proposta del pressupost de personal i els plans anuals de formació, i fer-ne el seguiment.
f) Dirigir l'avaluació continuada de personal de l'Entitat i valorar els llocs de treball i el seu dimensionament.
g) Elaborar estudis, circulars internes i informes en matèria de personal incorporant-hi la perspectiva de gènere.
h) Avaluar els riscos existents quant a seguretat i salut dels treballadors i treballadores i la programació i execució de l'acció preventiva corresponent, així com la promoció d'activitats de formació, informació i divulgació en matèria de prevenció de riscos laborals.
i) Supervisar l'atenció al públic, el registre i la comunicació interna.
j) Coordinar el règim interior, els serveis comuns i l'àrea de consergeria.
k) Coordinar i controlar el manteniment i la conservació del patrimoni de l'EADOP.
l) Coordinar la gestió de totes les instal·lacions de l'Entitat.
m) Coordinar les obres de condicionament i millora dels edificis i dependències de l'Entitat.
n) Supervisar i executar la gestió de compres i subministraments.
o) Gestionar el Pla de continuïtat del DOGC.
p) Qualsevol altra funció de naturalesa anàloga que se li encomani.
A l'Àrea de Gestió Econòmica li correspon realitzar les funcions següents:
a) Elaborar l'avantprojecte de pressupost i dur a terme el control pressupostari, amb una gestió centralitzada de la despesa.
b) Elaborar els estats financers i pressupostaris.
d) Coordinar la facturació centralitzada de l'Entitat.
e) Controlar els ingressos i els pagaments a realitzar.
f) Elaborar els estats de tresoreria.
g) Confeccionar les declaracions relatives a les obligacions fiscals i tributàries.
h) Preparar informes i estudis econòmics.
i) Mantenir actualitzat el registre de l'inventari de l'Entitat.
j) Col·laborar en la preparació i execució de les auditories.
k) Centralitzar i supervisar la informació econòmica que es lliura a Intervenció General.
l) Proposar noves funcionalitats en el programari de gestió comptable de l'Entitat per aconseguir una informació més eficient en funció de les necessitats de les unitats de l'EADOP.
m) Responsabilitzar-se dels pagaments dels fons a justificar.
o) Qualsevol altra funció de naturalesa anàloga que se li encomani.
6.1 A l'Àrea de Publicació Oficial li correspon realitzar les funcions següents:
a) Planificar i coordinar el procés d'elaboració del DOGC i validar-ne la publicació.
b) Proposar els criteris que s'hagin d'adoptar en l'edició del DOGC i, en general, de la publicació oficial que sigui encomanada a l'Entitat.
c) Planificar i coordinar la correcció i traducció dels textos destinats al DOGC, i a altra publicació oficial, així com als serveis editorials.
d) Avaluar i promoure la millora del procés de publicació del DOGC, i en general, de la publicació oficial encarregada a l'Entitat.
f) Qualsevol altra funció de naturalesa anàloga que se li encomani.
6.2 De l'Àrea de Publicació Oficial depenen les unitats següents:
a) Unitat de Gestió de Documents.
b) Unitat de Serveis Lingüístics.
A la Unitat de Gestió de Documents li corresponen les funcions següents:
a) Gestionar la recepció dels documents per publicar al DOGC i, en general, a la publicació oficial encarregada a l'Entitat.
b) Verificar els terminis d'inserció i gestionar la selecció dels documents a publicar.
c) Gestionar la tramitació dels documents sotmesos a pagament destinats al DOGC.
d) Validar els sumaris de cada publicació del DOGC.
A la Unitat de Serveis Lingüístics li corresponen les funcions següents:
a) Fer la revisió lingüística, formal i d'estil dels textos destinats al DOGC i, en general, a la publicació oficial, i fer les traduccions que correspongui.
b) Fer la correcció lingüística i formal, i la traducció, de les publicacions pròpies i de les que corresponguin als serveis editorials de l'Entitat.
c) Assessorar els departaments en qüestions de llenguatge administratiu i jurídic en relació amb la publicació oficial.
d) Vetllar per l'ús no sexista ni androcèntric del llenguatge.
Subdirecció General de Publicacions
9.1 Correspon a la Subdirecció General de Publicacions l'exercici de les funcions següents:
a) Garantir la difusió del DOGC d'acord amb el que preveu la Llei 2/2007, del 5 de juny, del Diari Oficial de la Generalitat de Catalunya.
b) Planificar, millorar i supervisar la prestació de serveis relacionats amb l'edició i la difusió del DOGC i, en general, de la publicació oficial.
c) Promoure la difusió del dret vigent aplicable a Catalunya, l'edició dels reculls de legislació i de les normes publicades en el DOGC i dels materials de l'Administració de la Generalitat que siguin de la mateixa naturalesa.
d) Coordinar i promoure la prestació de serveis editorials a l'Administració de la Generalitat.
e) Planificar l'activitat editorial de l'Entitat i impulsar-ne l'edició i la difusió.
f) Tenir coneixement previ dels programes editorials i dels costos de les publicacions de l'Administració de la Generalitat i dels ens, els organismes i les entitats que en depenen o hi estan vinculades, a efectes de la coordinació editorial, la contractació de les empreses distribuïdores i de la fixació del preu de venda.
g) Difondre i comercialitzar les publicacions de l'Administració de la Generalitat.
h) Assessorar els departaments de la Generalitat i els ens, els organismes i les entitats que en depenen o hi estan vinculades sobre l'edició i difusió de publicacions.
i) Elaborar i proposar al Consell Editorial la normativa editorial de l'Administració de la Generalitat i supervisar-ne l'execució.
9.2 De la Subdirecció General de Publicacions en depenen:
a) L'Àrea de Producció i Serveis Editorials.
c) L'Àrea de Coordinació Editorial.
d) El Servei d'Anàlisi i Difusió Jurídica.
Àrea de Producció i Serveis Editorials
A l'Àrea de Producció i Serveis Editorials li corresponen les funcions següents:
a) Promoure i coordinar la prestació de serveis editorials de l'Entitat.
b) Gestionar i planificar la producció del DOGC o d'altra publicació oficial.
c) Dissenyar, planificar i realitzar els projectes editorials i altres productes, tant si són de producció pròpia de l'Entitat com si són encàrrecs de gestió, inclosa l'edició digital i la difusió telemàtica.
d) Assessorar l'Administració de la Generalitat, els ens, els organismes i les entitats que en depenen o hi estan vinculades pel que fa als aspectes tècnics dels seus projectes d'edició.
e) Avaluar i promoure nous suports i formats editorials per a la difusió de continguts.
f) Avaluar i promoure la millora dels serveis editorials de l'Entitat.
g) Qualsevol altra funció de naturalesa anàloga que se li encomani.
A l'Àrea Comercial li corresponen les funcions següents:
b) Comercialitzar les publicacions de l'Administració de la Generalitat destinades a la venda.
c) Avaluar comercialment cada publicació, establir-ne el preu i l'estratègia de venda.
d) Analitzar, proposar i fomentar l'ús de nous canals de distribució i comercialització dels productes de l'Entitat.
e) Controlar la gestió i el funcionament de la xarxa de llibreries acreditades de la Generalitat i dels altres canals de venda, així com fer el control i seguiment del distribuïdor comercial de les publicacions de la Generalitat de Catalunya.
f) Controlar la gestió i el funcionament de la llibreria en línia de l'EADOP.
g) Avaluar i promoure la millora de les polítiques comercials i de distribució de publicacions de l'Entitat.
h) Gestionar les comandes fetes pel distribuïdor autoritzat als departaments i organismes editors de la Generalitat de Catalunya.
i) Informar i liquidar les vendes mensuals als departaments i organismes editors de la Generalitat de Catalunya.
j) Controlar els estocs d'articles de l'Entitat, de les institucions de la Generalitat i d'altres editors dipositats en el magatzem del distribuïdor autoritzat.
k) Informar l'Administració de la Generalitat i els ens, els organismes i les entitats que en depenen o hi estan vinculades de la situació dels seus estocs de publicacions dipositats en el magatzem del distribuïdor autoritzat.
l) Qualsevol altra funció de naturalesa anàloga que se li encomani.
A l'Àrea de Coordinació Editorial li corresponen les funcions següents:
a) Vetllar per l'execució de la normativa editorial de l'Administració de la Generalitat aprovada pel Consell Editorial de la Generalitat.
b) Donar suport al Consell Editorial en l'exercici de les seves funcions i a les comissions de treball que aquest constitueixi.
c) Fer el seguiment de l'activitat editorial de l'Administració de la Generalitat i gestionar el registre de publicacions i l'atorgament dels números identificatius que requereixen les publicacions (ISBN, ISSN, dipòsit legal, etc.).
d) Proposar, coordinar i executar les actuacions de difusió i promoció de les publicacions de l'Administració de la Generalitat i elaborar i coordinar la comunicació corporativa de l'Entitat.
e) Elaborar el pla editorial de l'Entitat.
f) Assessorar, avaluar i proposar la millora de la coordinació editorial.
g) Donar suport i assessorament sobre qüestions relacionades amb la propietat intel·lectual, els drets d'autor i la contractació editorials.
Servei d'Anàlisi i Difusió Jurídica
Al Servei d'Anàlisi i Difusió Jurídica li corresponen les funcions següents:
a) Promoure el coneixement i la difusió del dret vigent aplicable a Catalunya.
b) Fer l'anàlisi i assessorar jurídicament sobre les qüestions relacionades amb la publicació oficial de les lleis, les disposicions, els actes, els anuncis i altres documents de la Generalitat de Catalunya i d'altres entitats o persones, i amb la base de dades del DOGC, així com sobre la protecció de dades personals en aquest àmbit, el tractament i arxivament de la documentació administrativa generada per la publicació oficial, la integritat del DOGC, la signatura digital i altres qüestions similars.
c) Fer l'anàlisi i assessorar jurídicament sobre l'estructura i els serveis del DOGC i, en general, de la publicació oficial.
d) Vetllar pel compliment dels requisits legals que estableix la normativa que regula l'edició digital i la difusió del DOGC i impulsar-ne el desplegament i l'actualització.
e) Administrar i mantenir la base de dades actualitzada amb els documents publicats al DOGC i altra publicació oficial.
f) Donar suport a l'Administració de la Generalitat i als usuaris externs en relació amb l'explotació i utilització d'aquesta base de dades i dels serveis d'informació associats.
g) Les altres funcions que li puguin ser encomanades.
14.1 A l'Àrea de Tecnologies de la Informació i les Comunicacions li corresponen les funcions següents:
a) Desenvolupar, executar i fer el seguiment de les actuacions en l'àmbit de les tecnologies de la informació i la comunicació, garantint l'alineació de les TIC amb els objectius estratègics i operatius de l'Entitat.
b) Elaborar, desenvolupar, implantar i actualitzar el Pla director de TIC de l'Entitat com a instrument de definició i de coordinació dels sistemes d'informació, de l'arquitectura tecnològica i de les comunicacions que ha de donar suport a l'activitat, a la gestió i a la informació del DOGC i al conjunt de l'Entitat.
c) Executar, implantar i fer el seguiment de les actuacions TIC de l'Entitat derivades del Pla director per tal d'avaluar-ne els resultats, i vetllar per la qualitat dels productes i serveis rebuts pels subministradors externs.
d) Proposar el pressupost i la priorització de les actuacions en aquesta matèria, derivades del Pla director de l'Àrea TIC.
e) Adoptar i difondre a l'Entitat els mètodes de desenvolupament, les normes, els estàndards i els protocols sobre les TIC, d'acord amb la política corporativa de l'Administració de la Generalitat.
f) Participar en el Pla estratègic i Pla director de l'EADOP i donar-hi suport, identificant estratègies d'evolució i innovació per a la millora del cicle de vida dels serveis de publicació mitjançant la utilització de les tecnologies de la informació i les comunicacions en el marc de l'administració electrònica, estudiar la viabilitat tècnica i econòmica i l'aplicabilitat d'innovacions tecnològiques i decidir-ne la implantació, d'acord amb la política corporativa de la Generalitat.
g) Determinar criteris per a l'explotació de les TIC, d'acord amb la política corporativa.
h) Definir la política de seguretat dels sistemes i la seva recuperació i continuïtat, amb garantia de la capacitat de satisfer els nivells de servei i vetllar per la continuïtat d'aquests serveis.
i) Garantir la preservació del coneixement estratègic i funcional de les TIC de l'Entitat com un actiu de l'Administració de la Generalitat.
j) Mantenir i gestionar les relacions amb els subministradors externs en els termes establerts al contracte de serveis de telecomunicacions i d'informàtica vigent a l'Administració de la Generalitat de Catalunya.
k) Qualsevol altra funció de naturalesa anàloga que se li encomani.
14.2 L'Àrea de Tecnologies de la Informació i les Comunicacions, que és dirigida pel/per la coordinador/a del Centre de Telecomunicacions i Tecnologies de la Informació, depèn funcionalment de la Direcció General de l'Entitat Autònoma del Diari Oficial i de Publicacions per a tot el que afecta les tecnologies de la informació i les comunicacions de l'Entitat, i depèn funcionalment del Centre de Telecomunicacions i Tecnologies de la Informació per a tot el que afecta les tecnologies de la informació i comunicacions corporatives de l'Administració de la Generalitat, i actua coordinadament amb l'Àrea de Tecnologies de la Informació i les Comunicacions del Departament de la Presidència.
a) La Unitat de Contractació d'Anuncis del DOGC.
b) La Unitat de Producció Editorial.
c) La Unitat de Gestió Econòmica.
De conformitat amb el que disposa aquest Decret, la Subdirecció General d'Administració passa a denominar-se Subdirecció General del Diari Oficial i d'Administració; la Subdirecció General de Coordinació passa a denominar-se Subdirecció General de Publicacions; el Servei de Personal passa a denominar-se Servei de Recursos Humans i Règim Interior; l'Àrea de Contractació i Patrimoni passa a denominar-se Àrea de Contractació, Patrimoni i Documentació.
Queda derogat el Decret 139/2009, de 8 de setembre, de reestructuració de l'Entitat Autònoma del Diari Oficial i de Publicacions de la Generalitat de Catalunya.